ডঃ সুনন্দা নায়ার, হলেন মোহিনীঅট্টম বা মোহিনীআট্টম (একটি ভারতীয় ধ্রুপদী নৃত্য শৈলী) নৃত্যের একজন স্বনামধন্য নৃত্যবিদ এবং এই নৃত্য শৈলীর কয়েকজন সম্পাদনকারীর মধ্যে অন্যতম একজন। তিনি মুম্বাইয়ে জন্মগ্রহণ করেছিলেন। সুনন্দা কেরলের ধ্রুপদী নৃত্যশৈলীর পুনরুজ্জীবন ও জনপ্রিয়তার জন্য কৃতিত্বপ্রাপ্ত মোহিনীঅট্টমের বিখ্যাত নৃত্যবিদ পদ্মভূষণ ডঃ (শ্রীমতি) কনক রেলের শিষ্য। তিনি মুম্বই বিশ্ববিদ্যালয়ের অধিভুক্ত নালন্দা নৃত্য কলা মহাবিদ্যালয় থেকে মোহিনী অট্টম বিষয়ে স্নাতকোত্তর প্রাপ্ত ভারতের প্রথম ছাত্র। তিনি বিশ্ববিদ্যালয়ের দাবি করা প্রয়োজনীয় নেট পরীক্ষায় উত্তীর্ণ হয়েছিলেন। তিনি মুম্বই বিশ্ববিদ্যালয় থেকে পিএইচডি করেছেন। তাঁর গবেষণাপত্রের বিষয় ছিল "ইনট্রানজিক লিরিক্যাল ফেমিনিজম ইন মোহিনীঅট্টম"।   প্রাথমিক জীবন এবং শিক্ষা   নায়ার ছয় বছর বয়স থেকে ভরতনাট্যম নৃত্যে প্রাথমিক প্রশিক্ষণ নেন। তিনি কালামান্দালাম কৃষ্ণকুট্টি ওয়ারিয়ারের অধীনে কথাকলির প্রশিক্ষণ নিয়েছিলেন। নায়ার খ্যাতিমান মোহিনীঅট্টম নৃত্যবিদ পদ্মভূষণ ডঃ (শ্রীমতি) কনক রেলের শিষ্য।  নায়ার প্রথম ছাত্র যিনি মোহিনীঅট্টম নিয়ে স্নাতকোত্তর ডিগ্রি অর্জন করেছিলেন। তিনি মুম্বই বিশ্ববিদ্যালয়ের অধীনে নালন্দা নৃত্য কলা মহাবিদ্যালয়ের ছাত্র ছিলেন। ভারতে শুধুমাত্র শাস্ত্রীয় নৃত্য নিয়ে পড়ার জন্য এটি প্রথম মহাবিদ্যালয়  এবং সেখান থেকেই তিনি তাঁর স্নাতকোত্তর ডিগ্রি করেছিলেন। তিনি সাত বছরের পাঠ্যসূচি পাঁচ বছরে সম্পন্ন করেছিলেন। প্রতিষ্ঠানটি গুরু কুল সম্প্রদায়ের সঙ্গে ঘনিষ্ঠ সম্বন্ধযুক্ত।।  শিক্ষাগত যোগ্যতা ডঃ সুনন্দা নায়ার ১৯৭৯ সালে মুম্বইয়ের গোরেগাঁও তে সেন্ট থমাস একাডেমি থেকে এস.এস.সি উত্তীর্ণ হন। এরপর ১৯৮১ সালে মুম্বইয়ের বিবেক বিদ্যালয় শিক্ষা ট্রাস্ট থেকে তিনি এইচ.এস.সি পাস করেন। ১৯৮৪ সালে তিনি মুম্বই বিশ্ববিদ্যালয় থেকে বাণিজ্য বিষয়ে স্নাতক ডিগ্রি অর্জন করেছিলেন। ১৯৮৯ সালে নালন্দা নৃত্য কলা মহাবিদ্যালয় থেকে মোহিনীঅট্টম নিয়ে তিনি চারুকলায় স্নাতক হন। ১৯৯১ সালে সেখান থেকেই তিনি স্নাতকোত্তর ডিগ্রি অর্জন করেন। ১৯৯৪ সালে তিনি নেট পরীক্ষায় উত্তীর্ণ হয়েছিলেন। ২০১৬ সালে পদ্মভূষণ ডাঃ কনক রেলের অধীনে "ইনট্রানজিক লিরিক্যাল ফেমিনিজম ইন মোহিনীঅট্টম" বিষয়ে গবেষণা করে তিনি পিএইচডি লাভ করেন।   পেশা থাম্ব|মোহিনিয়াত্তম শাস্ত্রীয় নৃত্য পরিবেশন করেছেন শ্রীমতি সুনন্দা নায়ার, কোচি, কেরালা, ভারত। স্নাতক শেষ করার পরে, তিনি নালন্দা নৃত্য কলা মহাবিদ্যালয়ে যোগ দিয়েছিলেন এবং ১৯৯৯ সাল পর্যন্ত নয় বছর তাঁর "মাতৃ-শিক্ষাপ্রতিষ্ঠানের" প্রভাষক ছিলেন। শিক্ষকতা করার জন্য ইউজিসির প্রয়োজনীয়তা অনুযায়ী তিনি নেট পরীক্ষা দিয়ে পাস করেন।  তিনি বহু বিখ্যাত বিখ্যাত নৃত্যবিদের কাছ থেকে প্রশিক্ষণ নিয়েছিলেন। এঁদের মধ্যে আছেন কালাইমামানি কাদিরভেলু, কালাইমামানি মহালিঙ্গম পিল্লাই, গুরু টি.ভি. সৌন্দরাজন, শ্রী দীপক মজুমদার ইত্যাদি। বর্তমানে তিনি শ্রীমতি তেজস্বিনী রাওয়ের কাছে প্রশিক্ষণ নিচ্ছেন।  ১৯৮০ সালে, উচ্চ বিদ্যালয়ে পড়ার সময় তিনি শ্রুতিলয় ইনস্টিটিউট অফ ফাইন আর্টস  প্রতিষ্ঠা করেন, যেখানে মোহিনীঅট্টম এবং ভরতনাট্যম উভয় নৃত্যের শিক্ষার্থীদেরই প্রশিক্ষণ দেওয়া হয়।  নৃত্য সম্পাদন সুনন্দা বিশ্বের বহু দেশে নৃত্য সম্পাদন করেছেন। তার মধ্যে কিছু হল  প্রাক্তন ইউএসএসআর এ ভারত উৎসব  উত্তর কোরিয়ায় স্প্রিং ফ্রেন্ডশিপ আর্ট ফেস্টিভাল  মধ্য প্রাচ্য, সিঙ্গাপুর এবং আমেরিকা যুক্তরাষ্ট্রে নৃত্য পরিবেশনা  মধ্য প্রদেশের খাজুরাহো উৎসব  উড়িষ্যার কোনার্ক উৎসব  জয়পুর, যোধপুর ও উদয়পুরে যুব মহোৎসব  স্বীকৃতি  ২০১৬ সালে কেরালা কালামান্দালাম থেকে 'কলারত্নম'       ২০১১ সালে কেরালা সংগীত নাটক অকাদেমি থেকে 'কলাশ্রী'   ২০১১ সালে, জিআইএ, নতুন দিল্লি থেকে 'গ্লোবাল এক্সিলেন্স অ্যাওয়ার্ড'   ২০১০ সালে প্রয়াত কালামান্দালাম কৃষ্ণকুট্টি পডুভালের স্মরণে "কলাসাগর"  যুক্তরাষ্ট্রের মিসৌরির সূর্য পারফর্মিং আর্টস থেকে "অভিনয় শিরোমণি"   আরো দেখুন নৃত্যে ভারতীয় মহিলাদের তালিকা  বহিঃসংযোগ     তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের নারী শিল্পী বিষয়শ্রেণী:মোহিনীআট্টম নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:মহারাষ্ট্রের নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভরতনাট্যম নৃত্যশিল্পী বিষয়শ্রেণী:ভারতীয় নারী নৃত্য পরিচালক বিষয়শ্রেণী:ভারতীয় নৃত্য পরিচালক বিষয়শ্রেণী:মুম্বইয়ের শিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:২০শ শতাব্দীর ভারতীয় নারী শিল্পী